Elsebeth Gerner Nielsen (RV), 1997-11-05:
For næsten præcis et år siden drøftede vi i Folketingssalen et lignende beslutningsforslag også fremsat af Fremskridtspartiet.
Denne gang har Fremskridtspartiet bare givet den en tand
Nu skal kommunerne ikke bare stilles frit med hensyn til, om de vil tilbyde modersmålsundervisning eller ej, sådan som det blev foreslået af Fremskridtspartiet sammen med Venstre og Det Konservative Folkeparti sidste år.
Nej, i år vil Fremskridtspartiet have al offentlig støtte til modersmålsundervisningen stoppet.
Intet mindre.
Det er næsten imponerende at konstatere, hvordan det ene forskningsresultat efter det andet om betydningen af modersmålsundervisningen preller af på Fremskridtspartiet og desværre også andre af mine kolleger her i Folketingssalen.
Sidste år afholdt vi en høring netop om modersmålsundervisningen i Uddannelsesudvalget, sådan som fru Baastrup også var inde på, og der kunne man jo konstatere, at alle eksperter så at sige var enige om, at modersmålsundervisningen er vigtig.
Måske med undtagelse af Venstres folketingskandidat Eyvind Vesselbo.
Langt de fleste sprogforskere er enige om, at for at kunne tilegne sig et nyt sprog er man nødt til at være rigtig god til sit modersmål.
Det faktum læner vi os kraftigt op ad
Vi lægger jo netop vægt på, at børnene kan tale og forstå dansk, inden vi giver os i kast med at lære dem engelsk, tysk og fransk.
Vi mener, at de skal have et ordentligt fundament i det danske sprog, inden de skal til at lære fremmedsprog.
Kun at lære dem dansk vil være at springe over, hvor gærdet er lavest.
Vi får ikke det optimale ud af danskundervisning, fordi de tosprogede børn har sværere ved at tilegne sig dansk, når de ikke behersker deres oprindelige modersmål.
Så enkelt er det ikke.
Jeg mener ikke engang, at det er spørgsmål om religion, det er spørgsmål om facts.
Det skal være af humane grunde, men det skal vi også af mere egennyttige grunde.
Jo bedre vi hjælper dem med at blive integreret, mens de er små, jo bedre får vi udnyttet de store ressourcer, som
disse børn har fra Danmark.
Derfor synes jeg, det er lige lovlig dristigt, når Fremskridtspartiet i bemærkningerne til beslutningsforslaget skriver, at kommunerne simpelt hen ikke kan se rimeligheden i forpligtelsen til at undervise i modersmål.
I lyset af de mange forskningsresultater og erfaringerne med modersmålsundervisningen kan jeg ikke se rimeligheden i Fremskridtspartiets beslutningsforslag, og jeg er overbevist om, at mange kommuner kan se en endog meget stor fornuft i at udbyde undervisning i modersmål.
Som det fremgik af undervisningsministerens tale, finder vi i denne undervisning på mange måder et fint bindeled mellem børnenes hjem og så folkeskolen.
Samtidig har vi ved at varetage modersmålsundervisningen i folkeskolen en oplagt mulighed for at integrere undervisning i dansk kultur og i hvert fald påvirke undervisningen.
Den ville gå tabt, hvis vi lod andre for eksempel private varetage undervisningen.
Med henvisning til det, jeg tidligere har sagt om modersmålsundervisningens positive betydning for integrationen af de tosprogede elever, så mener jeg, at det mildest talt er et fejlskud at hævde som Fremskridtspartiet, at modersmålsundervisningen alt for længe har belastet skatteyderne. Pengene til modersmålsundervisning er nemlig givet godt ud.
De gør i den grad gavn, at det vil være at skyde sig selv i foden, hvis vi ikke længere tog os råd til at give børnene den modersmålsundervisning, som vi giver dem i øjeblikket.
En sådan prioritering, altså hvis vi prioriterede ikke at give dem modersmålsundervisning, ville hævne sig senere.
De virkelig tunge udgifter vil først komme, når de tosprogede børn er blevet voksne og stadig ikke behersker hverken dansk eller modersmålet til fuldkommenhed.
Hvad er det så for nogle borgere, vi får ud af det?
Den er et supplement til danskundervisningen og skal på ingen måde erstatte dansktimer.
I Det Radikale Venstre har vi altid lagt vægt på vigtigheden og nødvendigheden af, at alle i det danske samfund får lært ordentligt dansk.
Men så meget desto mere er der grund til at huske, at modersmålsundervisning og dansk supplerer hinanden.
De tosprogede børn har en anden baggrund end børn af danske forældre.
Med rod i to kulturer får de en anden start
i livet.
Lad os hjælpe med til at gøre den anderledes start til en styrke og en rigdom både for børnene og det danske samfund.
Så lad mig slå fast: Det Radikale Venstre har ikke tidligere kunnet støtte forslaget om at begrænse, endsige afskaffe modersmålsundervisning, og det kan vi heller ikke støtte i år.